proxectonos/corpus_dominio_legal_administrativo_tmp huggingface dataset:
10/02/2020 | Administración LocalMunicipal
Melide
Publicación da aprobación definitiva da modificación do artigo 6 da Ordenanza fiscal número 8 reguladora da taxa pola subministración/distribución da auga do Concello de Melide

Elevado a definitivo o acordo adoptado polo Pleno en sesión celebrada o día 26 de novembro de 2019 sobre modificación do artigo 6 da Ordenanza municipal número 8, reguladora da taxa pola subministración/distribución da auga, publicado no BOP número 239, de 17/12/2019, e unha vez transcorrido o prazo sen que se teña presentado reclamación nin alegación ningunha, publícase o texto da modificación do artigo 6 da Ordenanza número 8, reguladora da taxa pola subministración/distribución de auga, que quedaría redactado como segue: Cota por subministración de auga: a cota tributaria en concepto de taxa por subministración de auga potable resulta de aplicar á base impoñible o prezo por metro cúbico de consumo de auga, segundo segue: Tarifas do servizo de abastecemento: 1.–Abonados domésticos e comerciais: 1.1.–Mínimo de 10 m³ mes: 0,3800 €/m³ 1.2.–Excesos: 0,4807 €/m³ 2.- Usos industriais e obras: 2.1.–Mínimo de 30 m³ mes: 0,4362 €/m³ 2.2.– Excesos: 0,5366 €/m³” A modificación entrará en vigor unha vez publicado no Boletín Oficial da Provincia o acordo definitivo, incluíndo o provisional elevado automaticamente a tal categoría e o texto da modificación, permanecendo en vigor ata a súa modificación ou derrogación expresa. Melide, 5 de febreiro de 2020 O alcalde José Manuel Pérez Penas
10/02/2020 | Administración LocalMunicipal
Laxe
Corrección erros decreto aprobación padrón SAF novembro 2019

Advertido erro no Decreto da Alcaldía número 960//2019, de 27 de decembro de 2019, procediuse á súa corrección por medio do Decreto de Alcaldía número 81/2020, de 04/02/2020, cuxo teor literal é o seguinte: << Por resolución da alcaldía nº 960/2019 de data 27 de decembro de 2019 aprobouse o padrón do servizo de axuda no fogar do mes de novembro de 2019, anunciando o teor literal desta resolución no Boletín Oficial da Provincia nº 2 de data 3 de xaneiro de 2020. Con posterioridade advertironse uns erros na confección do devandito padrón que unha vez corrixidos modifican o número total de recibos a cobrar e o importe total do padrón. Procede, por tanto, corrixir estes erros e proceder a unha nova publicación no Boletín Oficial da Provincia. En uso das atribucións que me confire o artigo 21.1. f) da Lei 7/1985, de 2 de abril, Reguladora das bases de réxime local, esta alcaldía Primeiro.- Corrixir o erro detectado na resolución da alcaldía nº 960/2019 de data 27 de decembro de 2019 que de seguido se indica: - Onde dí: “Aprobar o padrón do prezo público polo servizo de axuda no fogar correspondente ao mes de novembro de 2019 que importa un total de dous mil cento noventa e nove e corenta e sete céntimos (2.199,47 euros), que comprende un total de 53 recibos” - Debe dicir: “Aprobar o padrón do prezo público polo servizo de axuda no fogar correspondente ao mes de novembro de 2019 que importa un total de dous mil douscentos oito euros e setenta e oito céntimos (2.208,78 euros), que comprende un total de 54 recibos” Segundo.- Expoñer ao público esta corrección de erros, mediante a publicaciòn de edicto no Boletín Provincial da Provincia e no Taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria (LXT). Mándao e asínao en Laxe.>> Laxe, a 5 de febreiro de 2020 O alcalde José Luis Pérez Añón
14/02/2020 | Administración LocalMunicipal
Muxía
Aprobación padrón auga, lixo, sumidoiro 4º trimestre 2019

O Alcalde, mediante resolución de data 10 de febreiro de 2020 aprobou o Padrón de auga, lixo, sumidoiro, punto limpo e canon de auga correspondente ao 4º trimestre 2019. O dito padrón queda exposto ó público nas oficinas municipais durante o prazo de 1 mes a partir da publicación deste anuncio no BOP con carácter de notificación colectiva, de acordo co artigo 102.3 da Lei 58/2003 Xeral Tributaria. Durante o prazo de 1 mes contado dende o día seguinte ó remate de exposición pública, poderá presentarse recurso de reposición segundo o previsto nos artigos 108 da Lei 7/1985 de 2 de abril, Reguladora das Bases do Réxime Local, e 14.2 do Real Decreto Lexislativo 2/2004, texto refundido da Lei Reguladora das Facendas Locais. Contra a desestimación do recurso de reposición poderase presentar recurso contencioso-administrativo no prazo de dous meses dende a notificación da resolución expresa, ou de seis meses dende que se produza a desestimación presunta. Tamén se poderá interpoñer calquera outro recurso que se estime conveniente. Modalidade de cobro: -Nas oficinas municipais en horario de atención ao público -Nas entidades financieiras, previa recollida da liquidación nas oficinas municipais en horario de atención ao público. O prazo de ingreso en período voluntario queda fixado en tres meses contados a partir da finalización do período de exposición pública. Transcurrido este prazo iniciarase o período executivo e a débeda resultante esixirase polo procedemento de constrinximento, co recargo, xuros de demora e custos que procedan, de acordo co previsto no artigo 28 da Lei Xeral Tributaria A falta de pagamento en periodo voluntario do canon de auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ao público do padrón. Muxía 10 de febreiro de 2020 O alcalde Santiago M. Toba Campaña
14/02/2020 | Administración LocalMunicipal
Rianxo
Tesourería - Recadación
Aprobación do padrón da taxa de suministro de auga potable, canon de saneamento da Xunta de Galicia, do padrón da taxa de saneamento de augas residuais. Período impositivo cuarto trimestre de 2019

En sesión celebrada o 6 de febrero de 2020, a Xunta de Goberno Local, adoptou o seguinte acordo: Primeiro. Aproba-lo padrón da taxa de saneamento de augas residuais, o padrón da taxa polo abastecemento de auga potable, canon da auga, creado a través da Lei 9/2010, de 4 de novembro, de Augas de Galicia, correspondente ao 4º trimestre de 2019 da cordo co seguinte detalle: Segundo: Expoñer ao público todos os datos incorporados ao padrón durante o prazo de 15 días, contados a partires do día seguinte á publicación do anuncio no Boletín oficial da Provincia. Esta exposición servirá de notificación colectiva, nos termos previstos no artigo 102.3 da Lei 58/2003, de 17 de decembro, da Lei Xeral Tributaria. Terceiro. Contra as liquidacións incorporadas ao Padrón tódolos interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, de 5 de marzo, polo que se aproba o TR da Lei reguladora das facendas Locais, no prazo dun mes dende o día seguinte ao remate da exposición pública do padrón A interposición dun recurso non suspenderá a eficacia das liquidacións correspondentes, agás que a suspensión sexa solicitada con aportación de garantía, nos termos establecidos no apartado i) do precepto mencionado. O recurso entenderase desestimado se non se resolve no prazo dun mes dende a súa interposición. Contra a desestimación do recurso poderase interpoñer recurso contencioso administrativo ante o Xulgado contencioso administrativo no prazo de dous meses, ou, en caso de desestimación presunta, no prazo de seis meses, como establece o artigo 46.1 da Lei 29/98, de 13 de xullo, reguladora da xurisdicción contencioso administrativa. Tamén se poderá interpor calquera recurso que se estime conveniente. Carto. O prazo de cobro en período voluntario será de sesenta días dende a publicación do anuncio de aprobación no Boletín Oficial da Provincia. Advírtese que transcurrido o prazo de ingreso, os recibos non pagados esixiranse polo procedemento de constrinximento, coas recargas, xuros e, no seu caso, custas que se poduzan, ao abeiro do artigo 161 da Lei Xeral tributaria e 69 e seguintes do Regulamento Xeral de Recadación. No relativo ao canon da auga, as débedas serán esixidas directamente pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico administrativa ante o órgano económico administrativo da comunidade autónoma de Galicia no prazo dun mes dende a súa publicación no BOP. Rianxo,11 de febreiro de 2020 O Alcalde, Asdo.: Adolfo F. Muíños Sánchez
14/02/2020 | Administración LocalMunicipal
Muxía
Anuncio aprobación definitiva modificación Ordenanzas

Publicado en BOP de 23,12,2019 anuncio de modificación das ordenanzas a continuación mencionadas, sen que se presentasen en prazo reclamacións ao respecto, o acordo enténdese definitivamente adoutado. O artigo 10, queda redactado da seguinte forma: 1.- As taxas reguladas na presente ordenanza se esixirán en réxime de autoliquidación. Non se iniciará a tramitación do expediente administrativo sen que se acredite previamente o pago da mesma. As autoliquidacións presentadas polo contribuínte, aos efectos desta Ordenanza, están sometidos a comprobación administrativa. Finalizada a actuación se procederá a xirar a liquidación definitiva polos servizos do concello, previa comprobación e investigación dos elementos da obriga tributaria”. O artigo 6 queda redactado da seguinte forma: A tarifa desta taxa estructúrase nos seguintes epígrafes:  Informes ou certificados urbanísticos: 35 €.  Expedición licenza de taxi, traspaso de parada ou cambio de coche: 18 €.  Expedición autorización de segregación de terreos: 20 €.  Endoso de certificación: 12 € O resto das ordenanzas non sufre modificación. Muxía, 11 feb 2020 O Alcalde: Santiago M. Toba Campaña
14/02/2020 | Administración LocalMunicipal
Ribeira
Anuncio nomeamento policías locais como funcionarios de carreira

Por Decretos da Alcaldía números 202002/022 e 202002/054 emitidos nas datas 04/02/2020 e 05/02/2020, respectivamente, resolveuse nomear a D. Sanjeev Pedregosa Ugartechea, con DNI número ***7900**, a D. Lucas Alexander Puchades Bernet, con DNI número ***8882**, e a D. Barry David Areskurrinaga Vidri, con DNI número ***8263**, funcionarios de carreira do Concello de Riveira, para ocupar tres prazas de policías locais, pertencentes ó cadro de persoal de funcionarios de carreira, encadradas na escala de Administración Especial, subescala de servizos especiais, escala básica, categoría policía, grupo “C1”, incluídas nas Oferta de Emprego Público deste Concello dos anos 2016, 2017, e 2018. Estes nomeamento terán efectos económicos e administrativos desde a data en que se tome posesión das referidas prazas, agás que na toma de posesión se dispoña outra data para a súa efectividade. A toma de posesión efectuarase no prazo dun mes, a partir da publicación do nomeamento no Boletín Oficial da Provincia. O que se fai público para xeral coñecemento e aos efectos oportunos. Riveira, 11 de febreiro de 2020 O alcalde Manuel Ruiz Rivas
14/02/2020 | Administración LocalMunicipal
Brión
Anuncio aprobación padrón taxa pola utilización dos servizos da escola infantil municipal de febreiro de 2020

Mediante resolución de alcaldía de data de 10.02.2020 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 17 de febreiro de 2020 ao 17 de abril de 2020. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 11 de febreiro de 2020 O alcalde José Luis García García
14/02/2020 | Administración LocalMunicipal
Muxía
Aprobación padrón venda mercado municipal 1º trimestre 2020

O Alcalde, mediante resolución de 10 de febreiro de 2020, aprobou o padrón de vendedores/as ambulantes do mercado municipal correspondente ao 1º trimestre 2020. O dito padrón queda exposto ao público nas oficinas municipais durante o prazo de 1 mes a partir da publicación deste anuncio no B. O. P con carácter de notificación colectiva, de acordo co artigo 102.3 da Lei 58/2003 Xeral Tributaria. Durante o prazo de 1 mes contado dende o día seguinte ao remate de exposición pública, poderá presentarse recurso de reposición segundo o previsto nos artigos 108 da Lei 7/1985 de 2 de abril, Reguladora das Bases de Réxime Local, e 14.2 do Real Decreto Lexislativo 2/2004, texto refundido da Lei Reguladora das Facendas Locais. Contra a desestimación do recurso de reposión poderase presentar recurso contencioso administrativo no prazo de dous meses dende a notificación da resolución expresa, ou de seis meses dende que se produza a desestimación presunta. Tamén se poderá interpoñer calquera outro recurso que se estime conveniente. Modalidade de cobro: -Nas oficinas municipais en horario de atención ao público -Nas entidades financieiras, previa recollida da liquidación nas oficinas municipais en horario de atención ao público. O prazo de ingreso en período voluntario queda fixado en 2 meses contados a partir do remate do período de exposición pública. Transcurrido este prazo iniciarase o período executivo e a débeda resultante esixirase polo procedemento de constrinximento, co recargo, xuros de mora e custos que preocedan, de acordo co previsto no artigo 28 da Lei Xeral Tributaria. Muxía, 10 de febreiro de 2020 O alcalde Santiago M. Toba Campaña
14/02/2020 | Administración LocalMunicipal
Cabana de Bergantiños
Incoación de expediente de alteración da cualificación xurídica das escolas unitarias

En sesión plenaria ordinaria celebrada o 30 de xaneiro de 2020 acordouse incoar o expediente da alteración da cualificación xurídica dos inmobles das escolas de Anos, Nantón, Borneiro, Beres, Cundíns, O Esto, A Mata, Corcoesto e Fontenla para adscribirlle o servizo público de local social, centro cívico. As características dos inmobles afectados son as seguintes: Así, sométese o expediente a información pública durante o prazo dun mes, durante o cal estará a disposición dos interesados que poderán examinalo e presentar as alegacións oportunas. De non existir alegacións a aprobación inicial converterase en aprobación definitiva facéndoo constar así no acordo e coa correspondente publicidade no BOP. Cabana de Bergantiños, 11 de febreiro de 2020. O alcalde. Patricia Kathleen Caset Malonga.
14/02/2020 | Administración LocalMunicipal
Rianxo
Tesourería - Recadación
Padróns do servizo de axuda no fogar do mes de novembro de 2019 de prestación básica e dependencia

A Xunta de Goberno Local do 06/02/2020 aprobou os padróns fiscais correspondentes ao mes de novembro do exercicio 2019 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do desposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e ejercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Rianxo, 11 de febreiro de 2020 O Alcalde, Asdo.: Adolfo F. Muíños Sánchez
14/02/2020 | Administración LocalMunicipal
San Sadurniño
Aprobación inicial do Regulamento R-14: Regulamento do servizo de taxi do Concello de San Sadurniño

O Pleno do Concello, na sesión celebrada o pasado día 30 de xaneiro de 2020, acordou aprobar provisionalmente Regulamento R-14: Regulamento do servizo de taxi do Concello de San Sadurniño. En cumprimento do establecido nos artigos 49 e 70-2 da Lei 7/1985, reguladora das bases do réxime local, e 56 do Real decreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local, sométese o expediente a información pública polo prazo de trinta días, a contar desde o seguinte o da publicación do presente anuncio no Boletín Oficial da Provincia, para que poida ser examinado e se presenten, no seu caso, as reclamacións que se estimen oportunas. Se, transcorrido ese prazo non se presentasen alegacións, considerarase aprobado definitivamente ese Regulamento. San Sadurniño, 10 de febreiro de 2020. O ALCALDE Asdo.: Secundino García Casal
14/02/2020 | Administración LocalMunicipal
Sobrado
Exposición pública da aprobación do padrón fiscal S. A. F. xaneiro 2020

Por resolución de Alcaldía nº: 42/2020 de data 6 de febreiro de 2020, acordou aprobar os padróns fiscais do mes de xaneiro de 2020 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia. Vistas as liquidacións practicadas do prezo público pola prestación do Servizo de axuda no fogar no Concello de Sobrado no mes de xaneiro de 2020, de conformidade e en aplicación da ordenanza reguladora do servizo de axuda no fogar deste Concello. No uso das atribucións que me outorga a lexislación do Réxime local vixente, PRIMEIRO.- Aprobar as liquidacións practicadas do prezo público pola prestación do Servizo de axuda no fogar no Concello de Sobrado no mes de xaneiro de 2020, de conformidade co establecido na Ordenanza reguladora deste prezo público, e en aplicación do regulamento do servizo de axuda no fogar do Concello de Sobrado nos seguintes termos: modalidade libre concorrencia e dependencia por importes respectivos de 1.164,15 e 3.945,35 €. SEGUNDO.- Dese conta do presente aos servizos administrativos e contables aos efectos oportunos. TERCEIRO.- Expoñer ao público o padrón aprobado mediante a publicación de edicto no Boletín Oficial da Provincial e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. CUARTO: Contra as liquidacións, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985, do 2 de abril, Reguladora das bases do Réximen local e no artigo 14.2 do Texto Refundido da Lei de facendas locais aprobado por Real Decreto Lexislativo 2/2004, do 5 de marzo, no prazo dun mes dende o día seguinte á publicación do edicto do B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.- O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da LXT. Non obstante, tal e como prevé a Ordenanza reguladora do servizo de axuda no fogar deste Concello, publicada no BOP nº: 75 do 22/04/2014, os prezos públicos satisfaranse con carácter posterior á prestación do servizo e con carácter específico, durante os vinte primeiros días do mes seguinte. Sobrado, 11 de febreiro de 2020 O alcalde Luís Lisardo Santos Ares
14/02/2020 | Administración LocalConsorcios
Consorcio As Mariñas
Anuncio aprobación inicial do padrón fiscal da taxa pola recollida e tratamento de residuos urbanos e asimilados correspondente ó segundo semestre do ano 2019, que rexerá para os concellos de Abegondo, Bergondo, Betanzos, Cambre, Carral e Sada

O Presidente do Consorcio “As Mariñas” mediante resolución de data 07/02/2020, aprobou inicialmente o Padrón fiscal da taxa pola recollida e tratamento de residuos urbanos e asimilados correspondente ó segundo semestre do ano 2019, que rexerá para os concellos de Abegondo, Bergondo, Betanzos, Cambre, Carral e Sada. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo,10 de febreiro de 2020 O Presidente José Antonio Santiso Miramontes
14/02/2020 | Administración LocalMunicipal
Paderne
Exposición pública

Pola presente faise público que polo Pleno do Concello de Paderne, na sesión de vinte e seis de decembro de dous mil dezanove acordouse iniciar plenariamente actuacións previas conducentes á elaboración da Memoria que permita a tramitación e resolución dun expediente de deslinde, ou o que legalmente proceda, da propiedade municipal do camiño nº 208 respecto da propiedade privada, no Lugar de Gas, nos tramos afectados segundo o ditame técnico obrante, e efectuar publicación co fin de que, no prazo de 20 días hábiles, podan aportar escrituras e/ou os documentos probatorios que estimen pertinentes. O ditame inicial atópase publicado na Sede Electrónica do Concello de Paderne, https://sede.concellodepaderne.es/opencms/es. A aportación de documentación efectuarase, ben pola Sede Electrónica do Concello de Paderne, https://sede.concellodepaderne.es/opencms/es, ben no Rexistro de Entrada Municipal. En Paderne 7 de febrero de 2020 O ALCALDE César Longo Queijo
14/02/2020 | Administración LocalMunicipal
Val do Dubra
Acordo provisional de modificación da Ordenanza Fiscal reguladora da taxa polo servizo de recollida de lixo

O Pleno do Concello de Val do Dubra, en sesión celebrada o 07 de febreiro de 2020, adoptou acordo provisional de modificación da Ordenanza Fiscal reguladora da taxa polo servizo de recollida de lixo. O que, de acordo co disposto no artigo 17 do Texto Refundido de Lei de Facendas Locais e artigo 49 da Lei 7/85, de Bases de Réxime Local, expóñese ó público, por prazo de trinta días, dentro do cal os interesados poderán examinar o expediente e presentar as reclamacións que estimen oportunas. No caso de que non se presenten reclamacións entenderanse definitivamente aprobado o acordo ata entón provisional. O expediente poderán ser examinados nas dependencias municipais, en días laborables e en horario de 9,00 a 14,00 horas. O que se fai público para xeral coñecemento. En Val do Dubra, a 10 de Febreiro de 2020. O ALCALDE Asdo. José Manuel Varela Ferreiro
12/02/2020 | Administración LocalMunicipal
Moeche
Padrón de contribuíntes de prezo público polo servizo de axuda no fogar durante o mes de xaneiro de 2020

ANUNCIO Padrón de contribuíntes de prezo público polo servizo de axuda no fogar durante o mes de xaneiro de 2020 Por resolución da Alcaldía número 2020/G003/000034, foi aprobado o PADRÓN DE CONTRIBUÍNTES DE PREZO PUBLICO POLO SERVIZO DE AXUDA NO FOGAR DURANTE O MES DE XANEIRO DE 2020 De acordo co establecido no art.º 102.3 da Lei 58/2003, do 17 de decembro, Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas oficinas municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados noartigo 46 da Lei 29/1998, do 13 de xullo, Reguladora da Xurisdición Contenciosa-Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. Moeche, 7 de febreiro de 2020. A alcaldesa Asdo.: Beatriz Bascoy Maceiras
12/02/2020 | Administración LocalMunicipal
Oza-Cesuras
Adxudicación do alleamento mediante poxa de bens inmobles patrimoniais no paraxe do Cal, parroquia de Dordaño

ANUNCIO Que a Xunta de Goberno Local deste Concello, en sesión celebrada o 20 de setembro de 2019, acordou adxudicar á licitadora que se relaciona o alleamento por poxa do ben inmobles que se sinala, aprobada por acordo da Xunta de Goberno Local do 21 de maio de 2019 e publicada no Boletín Oficial da Provincia de A Coruña n.º 99, de data 28 de maio de 2019 e na páxina web do Concello. O que se fai público para xeral coñecemento. Oza-Cesuras, 6 de febreiro de 2020. O ALCALDE Asdo.: José Pablo González Cacheiro
12/02/2020 | Administración LocalMunicipal
Porto do Son
Taxa Complexo Deportivo Piscina Municipal. mes de febreiro 2020

A Concelleira Delegada do Concello de Porto do Son ditou resolución o 06/02/2020, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de febreiro de 2020, resolvendo: “Primeiro.- Aprobar os recibos en concepto de taxa pola prestación de servizos do Complexo Deportivo da Piscina Municipal de Porto do Son durante o período correspondente ó mes de febreiro 2020 que comeza co abonado con código número 2 e termina co abonado con código número 1.931, totalizando 422 abonos por importe de 14.543,80 €. Segundo.- Aprobar os recibos do mes de febreiro 2020 en concepto de matrícula, totalizando 16 matrículas por importe de 508,30 €. Terceiro.- Aprobar os gastos de xestión (comisións) do Padrón de febreiro 2020, totalizando un total de 422 abonos, por importe de 20,42 € e aprobar os gastos de xestión (comisións) por devolución de recibos por un total de 0,08 € + IVE, por recibo devolto. Cuarto.- Dar conta deste acordo á Tesourería e Intervención Municipais” Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 6 de febreiro de 2020 O Alcalde- Presidente, José Luis Oujo Pouso.
12/02/2020 | Administración LocalMunicipal
Miño
Aprobación inicial do padrón fiscal da taxa por servizo de subministración de auga e sumidoiros do cuarto trimestre do exercicio 2019

Mediante decreto de alcaldía, de data 5 de febreiro de 2020, aprobouse o padrón da taxa municipal de saneamento e de subministro de auga correspondente ó cuarto trimestre do exercicio 2019, o cal se expón ó público, para a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria, durante o prazo de 15 días, a contar dende o día seguinte ó da publicación do presente edicto no “BOP” e no taboleiro de edictos do concello. Durante este prazo o devandito padrón estará, ó dispor dos interesados, no concello. Contra o acto de aprobación do padrón e das liquidacións incorporadas a este, segundo o previsto no artigo 160 da Lei Xeral Tributaria, 14 da Lei 39/88 reguladora das facendas locais e disposicións concordantes, os contribuíntes e, en xeral, os interesados, poderán interpo-los seguintes recursos: 1.- Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. Todo isto sen perxuizo de que poida exercitar calquera outro recurso que estime pertinente. No caso do canon de auga, a súa repercusión poderá ser obxecto de reclamación económico administrativa ante o órgano económico-administrativo da Comunidade Autónoma de Galicia no prazo dun mes contado dende o día seguinte ao remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. No caso de que non se presentasen reclamacións, considerarase definitivamente aprobado. Miño, 7 de febreiro de 2020 O alcalde Manuel Vázquez Faraldo
12/02/2020 | Administración LocalMunicipal
Melide
Nomeamento de funcionarios interinos

ANUNCIO Asunto: NOMEAMENTO FUNCIONARIOS INTERINOS Por Decreto da Alcaldía n.º 48/2020, de data 30 de xaneiro de 2020, acordouse nomear funcionario/a interino/a para cubrir as prazas como administrativo/a dentro do suposto que regula o artigo 10.1. d) do TREBEP aprobado por Real Decreto Lexislativo 5/2015, do 30 de outubro, Escala de Administración Xeral, Subescala Administrativa, grupo C, subgrupo C1, nivel complementario de destino: 22 a: JAIRO ALONSO AMADORA DAN DE URQUIJO DNI n.º ***0195** MARIEA VICTOR ROBERTO CARLOSAMA BUSQUIEL DNI n.º ***3502** Melide, 7 de febreiro de 2020. O alcalde José Manuel Pérez Penas
12/02/2020 | Administración LocalMunicipal
Melide
Corrección de erros de anuncio de nomeamento de 3 policías locais como funcionarios de carreira no Concello de Melide

ANUNCIO ASUNTO: Corrección de erros anuncio de nomeamento de 3 policías locais como funcionarios de carreira no Concello de Melide Advertido erro no anuncio publicado no BOP n.º 18, do martes 28 de xaneiro de 2020, de asunto nomeamento de 3 policías locais como funcionarios de carreira no Concello de Melide, onde di: “(.) resolveuse nomear funcionarios de carreira do Concello de Melide con efectos do 31 de decembro de 2020 (.)”, debe dicir: “(.) resolveuse nomear funcionarios de carreira do Concello de Melide con efectos do 31 de decembro de 2019 (.)”. Melide, 7 de febreiro de 2020. O alcalde José Manuel Pérez Penas
12/02/2020 | Administración LocalMunicipal
Melide
Aprobación inicial da modificación do artigo 5 da Ordenanza fiscal número 18, reguladora da taxa pola utilización do velorio municipal do Concello de Melide

EDICTO APROBACIÓN INICIAL DA MODIFICACIÓN DO ARTIGO 5 DA ORDENANZA FISCAL NÚMERO 18, REGULADORA DA TAXA POLA UTILIZACIÓN DO VELORIO MUNICIPAL DO CONCELLO DE MELIDE O Pleno da Corporación, en sesión ordinaria do 5 de febreiro de 2020, acordou aprobar inicialmente a modificación do artigo 5 da Ordenanza fiscal número 18, reguladora da taxa pola utilización do velorio municipal, o que se expón ao público na Intervención municipal, durante trinta días hábiles, que comezarán a contar dende o seguinte día hábil ao da derradeira publicación deste anuncio no taboleiro de edictos do Concello ou no BOP, dentro dos cales os interesados poderán examinar o expediente e presentar as reclamacións que estimen oportunas. De non se presentar reclamacións, entenderanse definitivamente adoptado o acordo, ata entón provisional, sen necesidade de novo acordo plenario. Melide, 6 de febreiro de 2020. O alcalde José Manuel Pérez Penas
12/02/2020 | Administración LocalMunicipal
Mugardos
Delegación da presidencia da comisión informativa de urbanismo, rehabilitación e mobilidade e da Xunta de Goberno local do día 06.02.2020

O Sr. Alcalde do Concello de Mugardos, con data 05.02.2020, dictou a Resolución que de seguido se transcribe: Estando previstas para o vindeiro xoves día 6 de febreiro de 2020 a celebración, ás 10.30 horas, da sesión ordinaria da Comisión Informativa de Urbanismo, Rehabilitación e Mobilidade, e ás 11.00 horas, a sesión ordinaria da Xunta de Goberno Local (ao abeiro do cambio de hora acordado pola Resolución da Alcaldía núm.101/2020, de 04.02.2020). Tendo que ausentarme do municipio aos efectos de desprazarme na citada data á Coruña co fin de participar na cuarta poxa pública convocada pola Delegación de Economía e Facenda de Galicia en A Coruña para a adquisición de tres parcelas colindantes entre sí, situadas na Rúa Pixigo, situadas dentro do ámbito do P-4, non podendo, en consecuencia, acudir ás citadas sesións da comisión informativa e da Xunta de Goberno Local. Pola presente e de acordo co establecido no artigo 63 da Lei de administración local de Galicia, nos artigos 44 e 47.1 e 2 do Regulamento de organización, funcionamento e réxime xurídico das corporacións locais e nos artigos 8 e 90 do Regulamento Orgánico Municipal (ROM), pola presente RESOLVO: Primeiro.- Delegar as miñas funcións como presidente da Comisión Informativa de Urbanismo, Rehabilitación e Mobilidade e da Xunta de Goberno Local na 1ª Tenente de Alcalde, Dna. Vladyslava Boychuk Zulla, aos efectos de celebrar as sesións ordinarias da citada comisión informativa e da Xunta de Goberno Local convocadas para o día 6 de febreiro de 2020. Na documentación elaborada farase constar a autorización de dita delegación. Segundo.- Dar conta ó Pleno da Corporación na primeira sesión que éste celebre, e publíquese a mesma no B. O. P., sen prexuizo da súa efectividade dende o día seguinte ao da presente Resolución. Mugardos, asinado dixitalmente na data que figura na marxe polo alcalde. Mugardos, 5 de febreiro de 2020. O ALCALDE Asdo. JUAN DOMINGO DE DEUS FONTICOBA
12/02/2020 | Administración LocalMunicipal
Vilarmaior
Aprobación da liquidación de padróns fiscais taxa SAF xaneiro 2020

ANUNCIO Aprobación de padróns fiscais Mediante Decretos da Alcaldía de data do 07 de febreiro de 2020 aprobouse o padrón fiscal da taxa pola prestación do servizo de axuda no fogar, en libre concorrencia e de dependencia, correspondentes ao mes de xaneiro de 2020, por importe de 865,55 euros e 2.209,23 euros respectivamente, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 07 de febreiro de 2020. O ALCALDE Carlos Vázquez Quintián
12/02/2020 | Administración LocalMunicipal
Cedeira
Nomeamento da coñecida como “Praza dos cabalos” como “Praza 18 de decembro”

O Pleno da Corporación, na sesión de data 18.12.2019, adoptou o seguinte acordo: (…) Primeiro.- Proceder ao nomeamento da coñecida como “Praza dos Cabalos” como “PRAZA 18 DE DECEMBRO”. Segundo.- Dar traslado do presente acordo á Delegación Provincial do Instituto Nacional de Estatística, á Oficina de Correos e Telégrafos, á Xerencia Territorial do Catastro e ó Rexistro da Propiedade, para os efectos oportunos. Terceiro.- Publicar anuncio do presente acordo no BOP para xeral coñecemento. En Cedeira, 7 de febreiro de 2020 O alcalde, Pablo Diego Moreda Gil
12/02/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 31 de xaneiro de 2020

Con arranxo ao disposto no artigo 154 da Lei 9/2017, de 8 de novembro, de Contratos do Sector Público) faise pública a relación de contratos formalizados por esta Deputación Provincial da Coruña no mes de xaneiro de 2020 A Coruña 4 de febreiro de 2020 O Presidente O Secretario Valentin González Formoso José Luis Almau Supervía
12/02/2020 | Administración LocalMunicipal
Cee
Aprobación inicial do Regulamento orgánico municipal do Concello de Cee

ANUNCIO O Pleno do Concello de Cee, na sesión ordinaria que realizou o día 31 de xaneiro de 2020, acordou aprobar inicialmente o Regulamento Orgánico Municipal do Concello de Cee. En cumprimento do disposto no artigo 49. b) da Lei 7/1985, do 2 de abril, Reguladora das bases do réxime local, sométese o expediente a exposición pública polo prazo de 30 días hábiles, contados a partir da publicación do presente anuncio no Boletín Oficial da Provincia da Coruña (BOP), co fin de que os interesados poidan examinalo e presentar as reclamacións ou suxestións que consideren oportunas. No caso de que non se presentasen reclamacións, o acordo, ata entón provisional, elevarase a definitivo sen necesidade de novo acordo plenario e procederase á publicación íntegra do texto do Regulamento no BOP para os efectos da súa entrada en vigor. En Cee, o 7 de febreiro de 2020. A alcaldesa Margarita Lamela Louzán
03/02/2020 | Administración LocalMunicipal
Neda
Anuncio de aprobación inicial da aceptación de cesión de camiño en avenida de Algeciras, número 89

O Pleno da Corporación, en sesión ordinaria celebrada o 27 de xaneiro de 2020, acordou aprobar inicialmente a aceptación de cesión de camiño en Avda. de Algeciras, número 89, identificada pola súa referencia catastral 8367241NJ6186N0001BE. De conformidade co establecido na lexislación en vigor, sométese a información pública co fin de que os interesados, no prazo de 30 días, a contar dende a publicación deste anuncio no BOP, poidan presentar as alegacións ou reclamacións que consideren oportunas. De non presentarse alegacións ou reclamacións a citada cesión, quedará automaticamente aprobada de xeito definitivo sen necesidade de novo acordo plenario. Vila de Neda, 29 de xaneiro de 2020. O alcalde Asdo.: Ángel Alvariño Saavedra
03/02/2020 | Administración LocalMunicipal
Dumbría
Aprobación definitiva orzamento 2020

Aprobado definitivamente o orzamento para 2020, en cumprimento do disposto no art.169.3 do Real Decreto Lexislativo 2/2004, de 5 de marzo, faise público que, o devandito orzamento ascende no seu estado de gastos e ingresos, á cantidade de cinco millóns cento cincuenta e un mil euros (5.151.000,00 €) correspondendo a cada capítulo as cantidades que de seguido se expresan: Exponse ao público tamén o cadro de persoal e a relación de postos de traballo desta Corporación, que de acordo co preceptuado no art.127 do RDL, se publica: 1.- Habilitación de carácter nacional: 1 Secretario-Interventor.- Grupo A1- propiedade.2.- Escala de Administración Xeral 2.1.-Subescala administrativa: 1 Administrativo-Tesoureiro.- grupo C1.- propiedade.2.2.- Subescala de auxiliares administrativos: 2 Auxiliares Administrativos.- Grupo C2.- propiedade.1.- Persoal laboral fixo: 1 Conserxe-Auxiliar colexio-polideportivo.- Titulación E. X. B.-vacante 2.- Persoal laboral de contratación temporal: 1 Traballadora Social.- Título grao medio.- 12 meses (O. E. 99) 1 Axente de Emprego e Desenvolvemento Local, 12 meses.3 Asistentes domiciliarias, 12 meses.1 Auxiliar de Servizos Sociais 12 meses.3 Animador deportivo 12 meses.1 Conserxe de recepción e limpeza albergue Olveiroa, 12 meses.1 Conductor de tractor.3 Operario de Servicios Múltiples.1 Animadora Cultural.1 Normalizadora Lingüística.1 Docente Servicios Culturais.1 Monitor de conciliacion 1 Monitor informática 1 Tecnico Turismo 3 Personal de vixiancia de praia e socorrismo.- 3 meses Dumbría, 29 de xaneiro de 2020. O ALCALDE Asdo: José Manuel Pequeño Castro.
03/02/2020 | Administración LocalMunicipal
Cee
Aprobación definitiva do orzamento municipal do exercicio 2020

ANUNCIO Aprobado inicialmente na sesión ordinaria do Pleno da Corporación, de data 27 de decembro de 2019, o orzamento xeral, as bases de execución e o anexo de persoal deste Concello para o exercicio económico 2020, expúxose ao público o expediente e a documentación preceptiva polo prazo de 15 días hábiles, para os efectos de presentación de alegacións ou reclamacións polas persoas interesadas, conforme ao previsto no artigo 169 do RDL 2/2004, do 5 de marzo, sen que durante o prazo referido se presentasen reclamacións, polo que se entende definitivamente aprobado o orzamento, as bases de execución e o anexo de persoal, publicándose a continuación o resumo por capítulos para os efectos da súa entrada en vigor. No referido acordo de aprobación do orzamento xeral do Concello de Cee para o exercicio 2020 inclúese o cadro de persoal e plantel de postos de traballo desta corporación que, segundo o que preceptúa o artigo 127 do RDL 781/86, do 18 de abril, se reproduce no anexo. Contra a aprobación definitiva do orzamento é posible interpoñer directamente o recurso contencioso-administrativo nos prazos e na forma establecidos nas normas da citada xurisdición. Todo iso, conforme co establecido no artigo 171 do RDL 2/2004 e no artigo 23 do Real Decreto 500/90, do 20 de abril. A interposición de recursos non suspende, en principio, a executividade do orzamento definitivamente aprobado (artigo 171.3 do RDL 2/2004). En Cee, o 29 de xaneiro de 2020. A alcaldesa Asdo.: Margarita Lamela Louzán
03/02/2020 | Administración LocalMunicipal
Boiro
Publicación prezo público dos Encontros Arqueolóxicos de 2020 e visitas arqueolóxicas do Concello de Boiro

En aplicación do establecido na ordenanza reguladora do prezo público polo prestación de servizos de carácter educativo, social, cultural e deportivo do Concello de Boiro, faise público mediante o presente anuncio, a efectos do coñecemento en xeral e publicidade, o prezo público aprobado pola Xunta de Goberno desta Corporación en sesión celebrada o día 22 de Xaneiro de 2020 para participación na XIV ENCONTRO ARQUEOLÓXICO E NAS VISITAS A ÁREAS ARQUEOLÓXICAS 2020. · Modalidade libre: gratuíta · Modalidades certificadas: 15 € Actividade complementaria do XIV Encontro Arqueolóxico do Barbanza, · Modalidade libre: 15 € · Modalidade estudante: gratuíta Boiro, 24 de xaneiro de 2020. José Luís Ruíz Laíño Alcalde en funcións.